Քերոլայն Կրիադո Պերես

**Քերոլայն Էմմա Կրիադո Պերես** (; ), բրիտանացի ֆեմինիստ, ակտիվիստ և լրագրող նրա առաջին կապանիան՝ «Կանացի սենյակ» () ուղղված էր ԶԼՄ-ներում կին փորձագետների ներկայացվածության ընդլայնմանը: Նա նաև հաջող արշավ է անցկացրել բրիտանական թղթադրամներից կնոջ այն ժամանակվա միակ պատկերը հեռացնելու դեմ, ինչ արդյունքում, Անգլիայի բանկը Ջեյն Օսթինի նկարը տեղադրել է 10 ֆունտ արժողությամբ թղթադրամի վրա: Բացի այդ, նա հասել է նրան, որ Լոնդոնի խորհրդարանի հրապարակում հայտնի սուֆրաժիստուհի Միլիսենթ Ֆոսեթի արձանը տեղադրեն։ Կրիադո Պերեսի «Անտեսանելի կանայք։ Ինչու ենք մենք ապրում միայն տղամարդկանց համար հարմար աշխարհում: Տվյալների վրա հիմնված անհավասարությունը» դարձել է 2019 թվականի *Sunday Times*-ի բեսթսելլերը։

## Կենսագրություն
Ծնվել է Բրազիլիայում արգենտինացի գործարար Կառլոս Կրիադո Պերեսի ընտանիքում, որը նախկինում ղեկավարում էր Մեծ Բրիտանիայի Safeway սուպերմարկետների ցանցը, և Ալիսոնը՝ անգլիացի բուժքույր, ով աշխատում էր «Բժիշկներ առանց սահմանների» կազմակերպությունում։ Մանկությունն անցել է տարբեր երկրներում, այդ թվում՝ Մեծ Բրիտանիայում, Իսպանիայում, Պորտուգալիայում և Թայվանում։ Երբ Քերոլայնը դարձավ 11 տարեկան, նրան ուղարկեցին անգլիական Oundle School մասնավոր դպրոց Աունդել քաղաքում (Նորթհեմփթոնշիր շրջան)։ Ըստ Կրիադո Պերեսի, դպրոցում տիրում էր «Ահաբեկման մշակույթ»։

Դպրոցն ավարտելուց հետո Կրիադո Պերեսը Մեկ տարի պատմություն է սովորել Լոնդոնի համալսարանում, սակայն թողել է ուսումը։ Երիտասարդ  տարիքից նա երազում էր օպերային կարիերայի մասինքթ և երգի մասնավոր դասեր էր վերցնում տարբեր լրացուցիչ աշխատանքներից փող վաստակելով։ Մի քանի տարի աշխատել է թվային մարքեթինգի ոլորտում, այնուհետև սովորել է անգլերեն գրականություն Օքսֆորդի Քիբլ քոլեջում՝ որպես «չափահաս ուսանող», դիպլոմ է ստացել 2012 թվականին։ Գենդերային լեզվաբանության հարցերի ուսումնասիրությունը, ինչպես նաև լեզվաբան Դեբորա Քեմերոնի դերանունների և գենդերի մասին գիրքը նրան հասցրեցին ֆեմինիստական ակտիվության։

2012 թվականին աշխատել է որպես դեղագործական պորտալի խմբագիր, իսկ 2013 թվականին սովորել է Լոնդոնի տնտեսագիտության դպրոցում գենդերային հետազոտությունների գծով մագիստրատուրայում։

## Ընկերություններ
### Կանանց ներկայացուցչությունը ԶԼՄ-ներում
2012 թվականի նոյեմբերին Քեթրին Սմիթի հետ Կրիադո Պերեսը հիմնել է «Կանանց սենյակ» (Women ' s Room) կայքը, որի նպատակն էր ընդլայնել կին մասնագետների ներկայությունը զանգվածային լրատվության միջոցներում։ Պորտալի ստեղծման առիթ են դարձել BBC Radio 4-ի երկու հաղորդումները դեռահասների հղիության և կրծքագեղձի քաղցկեղի կանխարգելման մասին, որոնց չի մասնակցել ոչ մի կին փորձագետ և բոլոր հարցազրուցավարները նույնպես տղամարդ են եղել։ Դեռահասների հղիության թեմայով հրավիրված փորձագետներից մեկը Վելինգթոնի քոլեջի տնօրեն Էնթոնի Սելդոնն էր: Կրիադո Պերեսն ավելի ուշ գրել է, որ Սելդոնը կարող է հեղինակություն լինել ժամանակակից բրիտանական քաղաքական պատմության մեջ, բայց ոչ խոսակցության թեմայում։ Նա մեկնաբանել է նաեւ նման հեռուստաբանավեճերում ինչպես սոցիալական, այնպես էլ գենդերային հատկանիշներով փորձագետների ոչ ներկայացուցչական ընտրությունը. «Այդ ձայները որոշում են քննարկման ընթացքը և, հետևաբար, հսկայական ազդեցություն են ունենում մեր այժմ պոպուլիստական հրապարակային քաղաքականության վրա։ Եթե հանրային քաղաքականությունն այդքան ընկալունակ է ԶԼՄ-ների նկատմամբ, եկեք ԶԼՄ-ները ռեալ ներկայացնենք հասարակությանը»։

### Կանայք թղթադրամների վրա
Կրիադո Պերեսը քննադատել է Անգլիայի բանկի որոշումը՝ 5 ֆունտ անվանական արժեքով թղթադրամի վրա սոցիալական ակտիվիստ Էլիզաբեթ Ֆրայի պատկերը քաղաքական գործիչ Ուինսթոն Չերչիլի պատկերով փոխարինելու մասին, ինչի արդյունքում բրիտանական թղթադրամների վրա ոչ մի կին չի մնացել, բացառությամբ Եղիսաբեթ Երկրորդ թագուհու, որը պատկերված է թղթադրամների ամբողջ շարքի դիմերեսին։ Կրիադո Պերեսը նշել է, որ 2010 թվականի հավասարության ակտը պարտավորեցնում է պետական հաստատություններին «վերացնել խտրականությունը», մինչդեռ ապացույցները, որ Բանկը գործել է «պատշաճ ուշադրությամբ», բացակայում էին, քանի որ որոշումների կայացման գործընթացի մանրամասները չեն հրապարակվել։ Այս հարցը քննարկելու համար նա հանդիպել է բրիտանական Կենտրոնական բանկի ներկայացուցիչների հետ։

Նրա խնդրագիրը, որը ստացել է մոտ 35 հազար ստորագրություն և ֆինանսական աջակցություն հնարավոր դատական քննության համար, հանգեցրել է նրան, որ 2013 թվականի հուլիսին Մարկ Քարնին, որը վերջերս նշանակվել է Անգլիայի բանկի կառավարիչ, հայտարարել է, որ Չերչիլի փոխարեն նոր 10 ֆունտ թղթադրամի վրա պատկերված կլինի Ջեյն Օսթինը։ Այն բանից հետո, երբ այդ որոշումը հրապարակվեց, Կրիադո Պերեսը և այլ կանայք սկսեցին սպառնալիքներ ստանալ «Թվիթթեր» - ում, ընդհուպ մինչև բռնաբարությամբ և սպանությամբ ահաբեկում։ Կրիադո Պերեսը դիմել է ոստիկանություն. հետաքննության արդյունքում ձերբակալվել են երկու կասկածյալներ՝ 25-ամյա մի տղամարդ և 23-ամյա մի կին, որոնք ընդունել են իրենց մեղքը։

### Միլիսենտ Ֆոսեթի արձանը
2016 թվականի մարտի 8-ին՝ Կանանց միջազգային օրը, Կրիադո Պերեսը նշեց Վեսթմինսթերի խորհրդարանական հրապարակում կնոջ հուշարձանի բացակայությունը։ Տասնմեկ արձաններ, այդ թվում՝ Ուինսթոն Չերչիլի և Նելսոն Մանդելանի արձաններ, նվիրված են եղել տղամարդկանց։ 

Նա սկսել է 1918 թվականի ժողովրդական ներկայացուցչության մասին օրենքի ընդունման 100-ամյակի կապակցությամբ սուֆրաժիստուհու արձանի տեղադրման արշավը։ «Եթե մենք ապրեինք ազնիվ աշխարհում, միապետության հետ կապ չունեցող կանայք չէին կազմի Մեծ Բրիտանիայի բոլոր արձանների չնչին 2,7 տոկոսը»,`է գրել է նա New Statesman-ում։ Հաջորդ մայիսին The Daily Telegraph-ի կողմից հրապարակված Լոնդոնի նորընտիր քաղաքապետ Սադիկ Խանին ուղղված նրա բաց նամակը ստորագրվեց մի շարք նշանավոր կանանց կողմից։ Շուտով Խանը հայտարարեց, որ համաձայն է իրադարձությունների նման զարգացման հետ։ Միջնորդությունը, որը հավաքել է 74 հազար ստորագրություն, ներկայացվել է Կրիադո Պերեսի կողմից ֆոսետ ընկերության կողմից կազմակերպված նիստում։

Միջնորդությունը, որը հավաքել է 74 հազար ստորագրություն, ներկայացվել է Կրիադո Պերեսի կողմից ֆոսետ ընկերության կողմից կազմակերպված նիստում։ Միլիսենթ Ֆոսեթի հուշարձանը բացվել է 2018 թվականի ապրիլի 24-ին՝ Մեծ Բրիտանիայում կանանց ընտրական իրավունքի ներդրման հարյուրամյակի տոնակատարության շրջանակներում։ Արձանի պատվանդանին փորագրված են 55 կանանց (և չորս տղամարդկանց) անուններ, ովքեր պայքարել են կանանց ընտրելու իրավունքի համար։

## «Անտեսանելի կանայք»
2019 թվականին Կրիադո Պերեսը թողարկեց «Անտեսանելի կանայք։ Ինչու ենք մենք ապրում միայն տղամարդկանց համար հարմար աշխարհում: Տվյալների վրա հիմնված անհավասարությունը»:*The Lancet* գիտական ամսագրի համար նախատեսված հոդվածում պրոֆեսոր Կորդելիա Ֆայնը և դոկտոր Վիկտոր Սոջոն նշել են, որ գիրքը «մի շարք հետաքրքրաշարժ դեպքերի ուսումնասիրություններ է այնպիսի բազմազան ոլորտներում, ինչպիսիք են բժշկությունը, աշխատանքային առողջությունը և անվտանգությունը, տրանսպորտը, տեխնոլոգիան, քաղաքականությունը և օգնություն աղետների ժամանակ»։

Գիրքը արժանացել է մի քանի մրցանակների և դարձել 2019 թվականի բեսթսելեր ՝ ըստ «Սանդեի թայմս»-ի։ Այն թարգմանվել է բազմաթիվ լեզուներով, այդ թվում՝ ռուսերեն, ֆրանսերեն, գերմաներեն, հոլանդերեն, իտալերեն, իսպաներեն, ֆիններեն, պորտուգալերեն, ռումիներեն, պարսկերեն, շվեդերեն, իսլանդերեն, դանիերեն, հունարեն, լիտվերեն, էստոներեն, չեխերեն, սլովակերեն, ուկրաիներեն, թուրքերեն և չինարեն։

## Պարգևներ
2013 թվականի նոյեմբերին թղթադրամների վրա կանանց պատկերելու ընկերության համար Կրիադո Պերեսը Liberty նախաձեռնող խմբի կողմից որպես տարվա իրավապաշտպան մրցանակ է ստացել։ 2013 թվականին նա նաև ընդգրկվել է BBC - ի 100 ամենաազդեցիկ կանանց շարքում։ 2015 թվականին Եղիսաբեթ Երկրորդ թագուհին նրան նշանակեց Բրիտանական կայսրության շքանշանի տիկին (OBE)՝ հավասարության և բազմազանության ոլորտում, հատկապես լրատվամիջոցներում ունեցած վաստակի համար: 2019 թվականին Կրիադո Պերեսի «Անտեսանելի կանայք» աշխատությունը արժանացել է Լոնդոնի Թագավորական ընկերության մրցանակին՝ Լավագույն գիտական գրքի համար, և *[[Financial Times]]*-ի և McKinsey-ի՝ տարվա լավագույն բիզնես գրքի համար։

## Մատենագիտություն
* 
* 

## Նշումներ

## Ծանոթագրություններ